Svetlana Agarwal

Svetlana Agarwal (belarusisk: Светлана Агарвал, ofte translitterert til «Agarval») er en belarusisk sanger fra Vitsiebsk. Agarwal ble den første belarusiske sangeren som fremførte indisk musikk. Hun ble kjent i hjemlandet i 2010.

Biografi 
Agarwal gikk på musikkskole i Vitsiebsk. I løpet av skoleårene fikk hun sin interesse for indiske filmer og hun begynte å synge på hindi. I 2010 ble hun kjent da hun deltok hun på en kulturfestival i Hrodna og i 2011 deltok hun på Slavianski bazaar. I 2012 representerte hun India på Oriental bazaar i Jalta, hvor hun var en av finalistene. I 2015 var hun frontfigur i en reklamekampanje som markedsførte et indisk tannkremprodukt på det belarusiske markedet.

I 2011 ga Svetlana Agarwal ut sin første låt, den hindiske «Dil ko nahi pata», og i 2013 ga hun ut sitt første album med samme navn. I 2014 ga hun ut singelen «Anjana», med en bollywoodprodusert musikkvideo. Agarwal fremfører musikk på hindi, russisk og belarusisk. I 2016 og 2017 skulle hun representere Belarus i Tyrkvisjonens sangkonkurranse, men konkurransene ble senere avlyst begge årene.

Agarwal er gift med den indiske entreprenøren og forretningsmannen Ashok Agarwal. Sammen har de en sønn.

Diskografi 
 2013: Dol ko nahi pata

Referanser

Eksterne lenker 
  

Musikere
Belarusisk kultur
Deltakere i Tyrkvisjonens sangkonkurranse
Personer fra Vitsebsk